钦定古今图书集成/理学汇编/文学典/第072卷 > 廖正一
## 钦定古今图书集成/理学汇编/文学典/第072卷 > 廖正一

按《安陆府志》：“正一字明略，世家安陆之竹林，号竹林
居十。先世有曰化者，从诸葛亮南征，封中乡侯。明略
读书凤凰山中，善属文，黄庭坚深器重之。元丰二年
登进士，初授华阴司理参军，累官至端明殿学士，出
知常州。蔡肇以启谒之，极其褒赞。苏轼左迁黄州团
练使，而范纯粹亦安置鄂州。明略与之交游最善。时”
衡山进士偁暨弟倚咸负才名，为时推重，盖与明略
后先相望云。明略尝代范纯粹表一道，文多不载。庭
坚赠之以诗，其略云：“发将鄂渚间，尽醉竹林酒。”又云：
“半生思故人，江汉不解渴。”又云：“竹林文章伯，国士无
与双。”又云：“晚得廖子与往还，学如云梦吞八九。”又云：
“廖侯言如不出口，铨量古今胆如斗。”东坡书云：“远去
左右，俯仰十年。所幸平安，复见天日。公议皎然，荣辱
安在？”矧公才学过人远甚，虽欲忘世，而世不我忘，晚
节功名，直恐不免尔。此亦足以见其人云。